Na podlagi 13. člena Zakona o športu (Uradni list RS, št. 29/17 in 21/18 - ZNOrg), Pravilnika za vrednotenje programov športa v Občini Lukovica (Ur. vestnik Občine Lukovica, št. 8/03 in 4/12) in 30. člena Statuta Občine Lukovica (Ur. vestnik Občine Lukovica, št. 9/11 in 15/14) Občina Lukovica, Stari trg 1, 1225 Lukovica objavlja

JAVNI RAZPIS
za sofinanciranje programov športa in rekreacije za leto 2020

1.	Predmet javnega razpisa je sofinanciranje programov športa in rekreacije z naslednjimi vsebinami:

Programi športnih društev na podlagi sprejetega Letnega programa športa:
-	Interesna športna vzgoja predšolskih otrok
-	Interesna športna vzgoja osnovnošolskih otrok
-	Interesna športna vzgoja mladine
-	Usmerjeni v kakovostni šport - šoloobvezni otroci 
-	Usmerjeni v kakovostni šport – mladina
-	Športna rekreacija - odrasli
-	Kakovostni šport - odrasli
-	Vrhunski šport – svetovni razred
-	Izobraževanje – usposabljanje za strokovni kader (inštruktor, vaditelj, trener)
-	Razvojno strokovne naloge v društvu (materialni stroški, prireditve)

2.	Na razpisu lahko sodelujejo naslednji izvajalci športnih programov:
-	športna društva in druga društva, ki imajo v svojih aktih opredeljeno športno dejavnost,
-	zveze športnih društev, ki jih ustanovijo društva za posamezna področja oziroma športne panoge,
-	zavodi, gospodarske družbe, zasebniki in druge organizacije, ki so na podlagi zakonskih predpisov registrirane za opravljanje dejavnosti na področju športa,
-	ustanove, ki so ustanovljene za opravljanje dejavnosti v športu in so splošno koristne in neprofitne.

3.	Izvajalci športnih programov morajo izpolnjevati naslednje pogoje:
-	da so registrirani v skladu z zakonom o društvih, s sedežem v občini in v njej pretežno izvajajo svojo dejavnost, oziroma organizacije, ki imajo v svoji dejavnosti registrirano športno dejavnost,
-	da imajo zagotovljene materialne, kadrovske, organizacijske in prostorske pogoje za uresničitev načrtovanih športnih aktivnosti,
-	da imajo za določene športne programe zagotovljeno redno vadbo, najmanj 35 tednov v letu,
-	da so registrirani in delujejo najmanj 1 leto,
-	da imajo urejeno evidenco o registriranih tekmovalcih, članstvu in plačani članarini.

Če vrhunski športnik, ki ima stalno prebivališče v Občini Lukovica, nima pri športnih društvih s sedežem v Občini Lukovica, objektivnih možnosti za izvajanje dejavnosti, se lahko sofinancira tudi društvo s sedežem izven Občine Lukovica, pri katerem trenira posamezni vrhunski športnik.

4.	Obseg razpoložljivih sredstev: na razpolago je do 40.000 EUR. 

5.	Razpisno dokumentacijo s priloženimi obrazci lahko prevzamete na Občini Lukovica, Stari trg 1, 1225 Lukovica, pri svetovalki županje za družbene in društvene dejavnosti ge. Mojci Cerar v času uradnih ur, in sicer od 19. 3. 2020 do roka za oddajo prijav. Razpisna dokumentacija bo na voljo tudi na spletni strani Občine Lukovica www.lukovica.si

6.	Rok za prijavo na javni razpis je najkasneje do 8. 5. 2020 do 12.00 ure. Za pravočasne se bodo štele vse vloge, ki bodo do roka prispele v vložišče Občine Lukovica.

7.	V roku prispele popolne in pravilno izpolnjene prijave bodo vrednotene na podlagi Pravilnika za vrednotenje programov športa v Občini Lukovica (Ur. Vestnik Občine Lukovica, št. 8/03 in 4/12). Pogoji, merila in normativi za izvajanje letnega programa športa v Občini Lukovica so sestavni del razpisne dokumentacije.

8.	Občinska uprava s sklepom najkasneje v roku 60 dni po objavi javnega razpisa odloči o višini dodeljenih sredstev za sofinanciranje programov.

9.	Prijave z izpolnjenimi obrazci pošljite na naslov: Občina Lukovica, Stari trg 1, 1225 Lukovica, v zaprti kuverti s pripisom »javni razpis - SOFINANCIRANJE PROGRAMOV ŠPORTA IN REKREACIJE ZA LETO 2020 - ne odpiraj«.

10.	Podrobnejše informacije lahko dobite pri svetovalki županje za družbene in društvene dejavnosti, Mojci Cerar (tel. 72 96 310).

Številka: 410-0007-2/2020
Datum: 19. 3. 2020

									mag. Olga Vrankar, l. r.
									         ŽUPANJA